**วันอีสเตอร์: วันอาทิตย์ที่ 31 มีนาคม 2024**

**ชีวิตใหม่ผ่านทางการฟื้นพระชนม์ของพระเยซู**

วันนี้ เราจะเรียนรู้ว่าการฟื้นพระชนม์ของพระเยซูคริสต์ให้ชีวิตใหม่แก่เราอย่างไร เราจะตอบคำถามว่า การฟื้นพระชนม์ของพระเยซูเปลี่ยนแปลงชีวิตของท่านอย่างไร?

ความจริงที่ต้องยึดมั่นไว้: การฟื้นพระชนม์ของพระเยซูทำให้ท่านไม่มีความผิดต่อพระพักตร์พระเจ้า

1. การฟื้นพระชนม์ของพระเยซูทำให้ท่านไม่มีความผิดต่อพระพักตร์พระเจ้า - โรม 4:25, โรม 10:11
	1. คำกรีกสำหรับคำว่า “ได้รับความชอบธรรม” คือ พระเจ้าทรงประกาศว่ามนุษย์เป็นอิสระจากความผิดและได้รับการยอมรับจากพระองค์ (สตรองส์)
	2. ชีวิตของท่านเป็นชีวิตใหม่ เพราะท่านไม่ต้องต่อสู้ดิ้นรนกับความรู้สึกผิดและความอับอายอีกต่อไป
2. การฟื้นพระชนม์ของพระเยซูทำให้ท่านชอบธรรม - โรม 5:17-19, สุภาษิต 28:1
	1. การเป็นผู้ชอบธรรมหมายถึง ท่านสามารถยืนต่อพระพักตร์พระเจ้าได้โดยไม่มีความผิดหรือความอับอาย แต่ด้วยความมั่นใจและความกล้าหาญ
	2. ชีวิตของท่านเป็นชีวิตใหม่ เพราะท่านสามารถเข้าสู่การทรงสถิตของพระเจ้าได้อย่างกล้าหาญ
3. การฟื้นพระชนม์ของพระเยซูทำให้ท่านเข้มแข็งฝ่ายวิญญาณ - โรม 5:6, โรม 5:17, โรม 6:6, 9
	1. ท่านไม่ได้อ่อนแอฝ่ายวิญญาณอีกต่อไป แต่เข้มแข็งฝ่ายวิญญาณ ดังนั้น บาปและซาตานไม่สามารถครอบครองเหนือท่านได้อีกต่อไป
	2. ชีวิตของท่านเป็นชีวิตใหม่ เพราะความชอบธรรมทำให้ท่านเข้มแข็งฝ่ายวิญญาณ
4. การฟื้นพระชนม์ของพระเยซูได้ให้สันติสุขกับพระเจ้าแก่ท่าน - โรม 5:1, 9, ยอห์น 14:27, กิจการ 10:36
	1. พระเจ้าได้ทรงขจัดทุกอุปสรรคที่ขัดขวางท่านจากการเข้าใกล้พระองค์แล้ว
	2. ไม่มีปัญหาระหว่างท่านกับพระเจ้า พระเจ้าไม่ใช่ปัญหาของท่น
	3. ชีวิตของท่านเป็นชีวิตใหม่ เพราะไม่มีสิ่งใดจะกีดขวางท่านจากการเข้าใกล้พระองค์ได้อีกแล้ว

สรุป: การฟื้นพระชนม์ของพระเยซูขจัดความผิดและความอับอายทั้งหมดไปจากชีวิตของท่าน ทำให้ท่านชอบธรรมต่อพระเจ้า ให้ความเข้มแข็งฝ่ายวิญญาณแก่ท่าน และนำสันติสุขกับพระเจ้ามาสู่ท่าน

คำถามอภิปราย:

1. ตามโรม 4:25 การฟื้นพระชนม์ของพระเยซูส่งผลกระทบต่อชีวิตของท่านอย่างไรบ้าง?
2. การถูกทำให้ชอบธรรมเปลี่ยนแปลงชีวิตของท่านอย่างไร?
3. ตามโรม 5:17 การฟื้นพระชนม์ของพระเยซูทำให้ท่านสามารถทำอะไรได้บ้าง?